13. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 340 της 29 Απρ./13 Μαΐου 1974 (ΦΕΚ Α'  130). Περί ιδρύσεως Εργαστηρίου και Σπουδαστηρίων παρά τη Φυσικομαθηματική Σχολή του Πανεπιστημίου Ιωαννίνων. Έχοντες υπόψη: 1)Τας διατάξεις: α)Του άρθρ. 3 (παρ. 3 και 4)του Ν.Δ 3974/1959 "περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων "εν συνδυασμώ πρός τας διατάξεις του άρθρ.16 του Ν.Δ. 746/70 "περί ιδρύσεως Πανεπιστημίου εν Ιωαννίνοις", β) του άρθρ. 1 παρ. 2 του Α.Ν. 553/68 "περί του Βοηθητικού Διδακτικού προσωπικού των Ανωτάτων Εκπαιδευτικών Ιδρυμάτων (ΦΕΚ 210 τεύχ. Α'), γ)των άρθρ. 7 και 9 του Ν.Δ. 175/73 "περί Υπουργικού Συμβουλίου και Υπουργείων", ως ετροποποιήθη και συνεπληρώθη δια του Ν.Δ. 267/74 "περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας" (ΦΕΚ 2/74 τεύχ. Α'). 2)Την υπ' αριθ. 1333/19.1.74 απόφασιν του Πρωθυπουργού περί καθορισμού αρμοδιοτήτων του Υπουργού παρά τω Πρωθυπουργώ" (ΦΕΚ 51/74 τεύχ. Β΄). 3)Την γνώμην της Φυσικομαθηματικής Σχολής (συνεδρία 11.11.71 και 17.11.72) της Συγκλήτου (συνεδρία 9.1.73) του Πανεπιστημίου Ιωαννίνων και Σελ. 634,10(α) Τεύχος 526 – Σελ. 72 4)Την υπ' αριθ. 539/73 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-Ιδρύεται παρά τη Γ' τακτική έδρα Φυσικής της Φυσικομαθηματικής Σχολής του Πανεπιστημίου Ιωαννίνων Εργαστήριον Φυσικής. Άρθρ.2.-Πρός κάλυψιν των αναγκών του δια του άρθρ. 1 του παρόντος ιδρυομένου Εργαστηρίου συνιστώνται παρ' αυτώ αι κάτωθι θέσεις βοηθητικού διδακτικού προσωπικού, πέραν των υπό του Β.Δ. 413/7 "περί καταργήσεως, ιδρύσεως και κατανομής θέσεων βοηθητικού διδακτικού προσωπικού των Ανωτάτων Εκπαιδευτικών Ιδρυμάτων (ΦΕΚ 126 τεύχ. Α') προβλεπομένων: Μία θέσις Επιμελητού. 4 θέσεις βοηθών και  2 θέσεις Παρασκευαστών. Άρθρ.3.-Ιδρύονται παρά τη Φυσικομαθηματική Σχολή του Πανεπιστημίου Ιωαννίνων τα κάτωθι Σπουδαστήρια: α)Μαθηματικής Αναλύσεως δια τας διδακτικάς και ερευνητικάς ανάγκας των εδρών Α' Β' και ΣΤ' Μαθηματικής Επιστήμης. β)Αλγέβρας δια τας διδακτικάς και ερευνητικάς ανάγκας των εδρών Α' και Β' Μαθηματικής Επιστήμης και γ)Γεωμετρίας δια τας διδακτικάς και ερευνητικάς ανάγκας των εδρών Γ' και Ζ' Μαθηματικής Επιστήμης. Άρθρ.4.-Πρός κάλυψιν των αναγκών των εν προηγουμένω άρθρω του παρόντος προβλεπομένων Σπουδαστηρίων, συνιστώνται παρ' αυτοίς πέραν των υπό του Β.Δ 413/7 "περί καταργήσεως, ιδρύσεως και κατανομής θέσεων βοηθητικού διδακτικού προσωπικού των Ανωτάτων Εκπαιδευτικών Ιδρυμάτων" (ΦΕΚ Α' 126) προβλεπομένων, αι ακόλουθοι θέσεις βοηθητικού διδακτικού προσωπικού. 3 θέσεις βοηθών παρά τω Σπουδαστηρίω Μαθηματικής Αναλύσεως   2 θέσεις βοηθών παρά τω Σπουδαστηρίω Αλγέβρας και 2 θέσεις βοηθών παρά τω Σπουδαστηρίω Γεωμετρίας. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 31.Η.α.13 Πανεπιστήμιο Ιωαννίνων 